בסל ואן דר קולק

בסל ואן דר קולק (בהולנדית: Bessel van der Kolk; נולד ב-1943) הוא פסיכיאטר, סופר, חוקר ומחנך בבוסטון, ארצות הברית. מאז שנות ה-70 חוקר הפרעת דחק פוסט-טראומטית. הוא חיבר רב מכר של הניו יורק טיימס, The Body Keeps the Score שתורגם לעברית בשם "נרשם בגוף" (פרדס, 2021). ואן דר קולק היה נשיא האגודה הבינלאומית לחקר לחץ טראומטי, והיה מנהל שותף ברשת הלאומית ללחץ טראומטי בילדים בארצות הברית. הוא פרופסור לפסיכיאטריה בבית הספר לרפואה של אוניברסיטת בוסטון ונשיא הקרן לחקר טראומה בברוקליין, מסצ'וסטס. <ref></ref>

ואן דר קולק פרסם למעלה מ-150 מאמרים מדעיים. <ref></ref> בין ספריו: הפרעת דחק פוסט-טראומטית (1984), טראומה פסיכולוגית (1987), לחץ טראומטי (1996, עם אלכסנדר מקפרלן ולארס וייסת', ו"נרשם בגוף" (2014). <ref></ref>

== ראשית חייו ==
ואן דר קולק נולד בהולנד בשנת 1943. <ref></ref> הוא למד תוכנית לימודים קדם-רפואית עם התמחות במדעי המדינה באוניברסיטת הוואי ב-1965. הוא קיבל דוקטורט ברפואה (MD) בבית הספר לרפואה פריצקר באוניברסיטת שיקגו בשנת 1970, והשלים התמחות פסיכיאטרית במרכז לבריאות הנפש של מסצ'וסטס, בית הספר לרפואה של הרווארד, בשנת 1974. <ref></ref>

לאחר הכשרתו עבד כמנהל בית החולים של מדינת מסצ'וסטס בבוסטון. הוא היה פסיכיאטר צוות במרפאת החוץ של מינהל החיילים המשוחררים של בוסטון. הוא החל לחקור מתח טראומטי בשנת 1978 תוך כדי עבודה עם ותיקי מלחמת וייטנאם הסובלים מ-PTSD. הוא היה עוזר מחקר בגיבוש מהדורת 1980 של המדריך האבחוני והסטטיסטי של הפרעות נפשיות (DSM).

== קריירה ==
בשנת 1982 הקים את מרכז הטראומה בברוקליין, מסצ'וסטס בזמן שהיה חבר סגל זוטר בבית הספר לרפואה של הרווארד. הוא ערך תוכניות הכשרה וניסויים קליניים.<ref name="JRI"></ref> הוא ביצע מחקרים על אופי הזיכרון הטראומטי <ref></ref> והיה בין המובילים במחקרים הראשונים על הטיפולים הפסיכו-פרמקולוגיים של הפרעת דחק פוסט-טראומטית. <ref></ref> הוא ערך כמה מהמחקרים המוקדמים ביותר על התשתיות הביולוגיות של הפרעת דחק פוסט-טראומטית <ref></ref> ועל שיכוך הכאבים שגורם המתח. <ref></ref> הוא מעורב במחקרי דימות מוחי של הפרעת דחק פוסט-טראומטית <ref></ref> והפרעת זהות דיסוציאטיבית, <ref></ref> ואן דר קולק קיבל מענקים מהמכונים הלאומיים לבריאות לשם לימוד EMDR <ref></ref> ויוגה וחקר השפעתם. <ref></ref>

לוואן דר קולק יש עניין מיוחד בפסיכופתולוגיה התפתחותית ובחקר ההשפעה הדיפרנציאלית של טראומה, בהתאם לשלב ההתפתחותי ולביטחון שבמערכת ההתקשרות. <ref></ref> הוא טבע את המונח "הפרעת טראומה התפתחותית" עבור הטווח המורכב של תגובות פסיכולוגיות וביולוגיות לטראומה במהלך ההתפתחות, הידועה גם בשם הפרעת דחק פוסט טראומטית מורכבת (CPTSD). <ref></ref>

בשנת 1999 יזם ואן דר קולק את הקמת הרשת הלאומית ללחץ טראומטי בילדים. עד 2019, היא גדלה לרשת של 150 אתרים המתמחים בטיפול בילדים בטראומה ובמשפחותיהם ברחבי ארצות הברית. <ref></ref> הוא דגל בטיפולים חדשניים ללחץ טראומטי אצל ילדים ומבוגרים, כגון יוגה רגישה לטראומה, טיפולי גוף ונפש, נוירופידבק וטיפולים פסיכדליים.<ref name="nytimes"></ref>

מאז 1989 הוא מנהל קורס של ועידת הטראומה הבינלאומית השנתית של בוסטון, המאגדת מדענים וקלינאים מובילים המתמחים בטראומה, פסיכופתולוגיה התפתחותית, לימודי התקשרות, טיפולים מוכווני גוף, תיאטרון ואומנויות הבעה. <ref></ref>

ספרו של ואן דר קולק, The Body Keeps the Score , יצא לאור ב-2014. נכון לספטמבר 2022, הספר היה למעלה מ-200 שבועות ברשימת רבי המכר של הניו יורק טיימס. <ref></ref>

בשנת 2017 ון דר קולק הושעה מארגון האם של מרכז הטראומה, Justice Resource Institute (מכון משאבי צדק), עקב האשמות על יצירת סביבה עוינת שאפשרה לו, בתפקידו אז כמנכ"ל מרכז הטראומה, לעסוק בפרקטיקות פוגעניות.<ref name="bostonglobe"></ref> ואן דר קולק הצהיר שהשעייתו הייתה ניסיון של המכון להפחית את אחריותו המשפטית להתנהגות הפסולה לכאורה. צוות ההנהלה מחה פה אחד על ההשעיה וכל בכירי המרכז התפטרו. ואן דר קולק הגיש תביעה נגד המכון על מספר סעיפים, כולל מצג שווא והשמצה. התביעה הסתיימה בהסכם סודיות (NDA).<ref name="yahoo"></ref> התביעה הוכרעה במהירות מחוץ לבית המשפט. בשנת 2020 נסגר לצמיתות מרכז הטראומה במכון משאבי צדק. <ref></ref>

במאי 2018, ואן דר קולק השתמש בכספים שקיבל בהסדר עם מכון משאבי הצדק כדי לייסד את הקרן לחקר טראומה. <ref></ref> הקרן לחקר טראומה נרשמה כארגון ללא מטרות רווח ביולי 2018. <ref></ref>

ואן דר קולק מלמד בארצות הברית ובעולם. הוא לימד בכל אירופה וכן בסין, יפן, אוסטרליה, אינדונזיה, הודו, ניו זילנד, מצרים, ישראל, איחוד האמירויות הערביות, טורקיה ודרום אפריקה.<ref name="CV"></ref>

== ספרים ==
* Van der Kolk, B. A., ed. Post-traumatic Stress Disorder: Psychological and Biological Sequelae. Washington DC: American Psychiatric, 1984.
* Van der Kolk, B. A., Psychological Trauma. Washington DC: American Psychiatric, 1987.
* Van der Kolk, B. A., McFarlane, Alexander C., Weisæth, L (editors): Traumatic Stress: the effects of overwhelming experience on mind, body and society. New York: Guilford, 1996
* The Body Keeps the Score: Brain, Mind, and Body in the Healing of Trauma. Viking, 2014. . Hardcover. 464 pages. English (translated into 32 different languages) - תורגם לעברית ויצא לאור בשם "נרשם בגוף" (פרדס, 2021)

== הערות שוליים ==

== קישורים חיצוניים ==
* 
* [http://traumaresearchfoundation.org Trauma Research Foundation]

קטגוריה:פסיכותרפיסטים אמריקאים
קטגוריה:בוגרי בית הספר לרפואה באוניברסיטת שיקגו
קטגוריה:סגל אוניברסיטת בוסטון
קטגוריה:אמריקאים ממוצא הולנדי
קטגוריה:אמריקאים שנולדו ב-1943